ΓΡΑΠΤΗ ΕΡΩΤΗΣΗ E-2372/99

υποβολή: Mihail Papayannakis (GUE/NGL) προς την Επιτροπή

(16 Δεκεμβρίου 1999)

Θέμα: Επανενεργοποίηση πολυμεταλλείων στη ΒΑ Χαλκιδική

Στη ΒΑ Χαλκιδική προωθείται η επανενεργοποίηση πολυμεταλλείων και χρυσωρυχείου της εταιρείας TVX με πλήρη έγκριση του Ελληνικού Δημοσίου, σε πολλαπλάσια δυναμικότητα λειτουργίας και με πολλαπλάσιες εγκαταστάσεις. Προστίθεται επίσης μεγάλη μονάδα μεταλλουργίας χρυσού που χρησιμοποιεί κυάνιο με εξαιρετικά τοξικά και επικίνδυνα απόβλητα, μεταξύ των οποίων αρσενικό, κάδμιο, μόλυβδος, θειούχα, κυανιούχα και άλλα.

Επειδή:

- οι δραστηριότητες αυτές αποφασίσθηκε να πραγματοποιηθούν χωρίς προηγουμένως να έχουν ελεγχθεί οι περιβαλλοντικές επιπτώσεις τους,

- οι εργασίες για τα μεταλλεία και τη μεταλλουργία θα καταστρέψουν ταπόγεια και επιφανειακά ύδατα από ποσοτική άποψη με την άντληση τεραστίων ποσοτήτων για όλες τις φάσεις λειτουργίας, αλλά και ποιοτικά λόγω ρύπανσης με εξαιρετικά επικίνδυνες ουσίες, πέραν της ήδηφισταμένης ρυπάνσεως, η οποία απαιτεί αποκατάσταση,

- παραβιάζεται η κοινοτική νομοθεσία και συγκεκριμένα οι οδηγίες 77/795(1), 80/68(2) και η νέα οδηγία-πλαίσιο για τα ύδατα,

- οι δραστηριότητες θα γίνουν σε περιοχή που προτείνεται ως GR 1270005 για το πρόγραμμα NATURA 2000, η οποία περιέχει τουλάχιστον 15 διαφορετικά είδη οικοτόπων, 76 είδη πανίδας, 26 σημαντικά είδη χλωρίδας, περιλαμβανόμενα στην οδηγία 92/43(3) και 49 είδη περιλαμβανόμενα στην οδηγία 79/409(4) περί προστασίας των πτηνών και στη Σύμβαση της Βέρνης,

- έχουν αποφασισθεί ενέργειες (όπως π.χ. εκτροπή χειμάρρου) και έχουν αρχίσει έργα (διάνοιξη δρόμων στην περιοχή NATURA, γεωτρήσεις κ.λ.π.) χωρίς ΜΠΕ και κατά παράβαση της οδηγίας 97/11(5),

θα μπορούσε η Επιτροπή να διερευνήσει το θέμα και να εξετάσει ανπάρχουν οι κατάλληλες ΜΠΕ και αν έχουν ληφθεί τα όποια άλλα μέτρα ορθής εφαρμογής του κοινοτικού δικαίου;

Τι μέτρα θα λάβει η Επιτροπή εάν και η ίδια διαπιστώσει παραβάσεις όπως οι προαναφερθείσες, της κοινοτικής περιβαλλοντικής νομοθεσίας;

(1) ΕΕ L 334 της 24.12.1977, σελ. 29.

(2) ΕΕ L 20 της 26.1.1980, σελ. 43.

(3) ΕΕ L 206 της 22.7.1992, σελ. 7.

(4) ΕΕ L 103 της 25.4.1979, σελ. 1.

(5) ΕΕ L 73 της 14.3.1997, σελ. 5.

Απάντηση της κας Wallstrm εξ ονόματος της Επιτροπής

(17 Ιανουαρίου 2000)

Η Ελλάδα έχει όντως προτείνει το «όρος Στρατονικό» με τον κωδικό GR1270005, ως χώρο κοινοτικής σημασίας, δυνάμει της οδηγίας 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων και της άγριας πανίδας και χλωρίδας. Η σημασία της εν λόγω περιοχής έγκειται, κυρίως, στους ποικίλους τύπους δασικών ενδιαιτημάτων που φιλοξενούνται σε αυτήν, συμπεριλαμβανομένων των ενδιαιτημάτων προτεραιότητας.

Ενόψει της μελλοντικής ένταξης της εν λόγω τοποθεσίας στο δίκτυο Natura 2000, συνιστάται η αποφυγή κάθε δραστηριότητας που θα μπορούσε να αποτελέσει σοβαρή απειλή για την ακεραιότητά της.

Η Επιτροπή έχει ενημερωθεί για το σχέδιο TVX στη Χαλκιδική. Το σχέδιο αυτό είχεποβληθεί στο πλαίσιο του επιχειρησιακού προγράμματος για τη βιομηχανία για το 1994-99. Η Επιτροπή, πέρα από την εφαρμογή των μέτρων για την προστασία και την αποκατάσταση των παλαιών θέσεων, τα οποία είχαν απαιτήσει οι ελληνικές αρχές κατά την έγκριση της επένδυσης, είχε ζητήσει την εκπόνηση πλήρους μελέτης περιβαλλοντικών επιπτώσεων, δυνάμει της οδηγίας 85/337/ΕΟΚ της 27ης Ιουνίου 1985 για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον(1), όπως τροποποιήθηκε από την οδηγία 97/11/ΕΚ. Ωστόσο, οι ελληνικές αρχές γνωστοποίησαν στην Επιτροπή ότι το σχέδιο εγκαταλείφθηκε και, ως εκ τούτου, ηπόθεση έκλεισε.

Λαμβάνονταςπόψη τα στοιχεία πουπέβαλε το Αξιότιμο Μέλος του Κοινοβουλίου, η Επιτροπή θα έρθει σε επαφή με τις ελληνικές αρχές, προκειμένου να εξετάσει αν τηρούνται οι διατάξεις των ανωτέρω οδηγιών κι αν αποδίδεται η δέουσα προσοχή στη διατήρηση της τοποθεσίας.

(1) ΕΕ L 175 της 5.7.1985.